સારાંશ માટે દસ્તાવેજ: વિરાટ કોહલી

તેમાં પણ બ્રિસબેન ખાતેની અંતિમ ટેસ્ટમાં તો કોહલી ઉપરાંત ઘણા સુપર સ્ટાર ખેલાડીઓ રમ્યા ન હતા. જોકે હવે એ તમામ પરત ફરી ગયા છે અને ઇંગ્લૅન્ડ સામે રમવાના છે.

ભારત સામે રમવા માટે ઇંગ્લૅન્ડના મોટા ભાગના ખેલાડી ચેન્નાઈ પહોંચી ગયા છે તો બાકીના ખેલાડીઓ બે દિવસ બાદ શ્રીલંકાથી સીધા ચેન્નાઈ પહોંચશે.

આ સાથે ભારતીય ટીમ પણ એકા- બે દિવસમાં ચેન્નાઈ પહોંચી જશે. આમ બંને ટીમ એકમેક સામે મુકાબલા માટે સજ્જ થઈ રહી છે.

ભારતમાં ક્રિકેટની નવી શરૂઆત

ઇંગ્લૅન્ડની ટીમથી ભારતને મજબૂત ટક્કર મળવાની આશંકા છે.

ભારત અને ઇંગ્લૅન્ડ વચ્ચેની આ સિરીઝ ઘણી રીતે મહત્ત્વની છે. પાંચમી ફેબ્રુઆરીએ ચેન્નાઈના ઐતિહાસિક ચેપોક ખાતે સિરીઝનો પ્રારંભ થવાનો છે.

કોરોના વાઇરસની મહામારીને કારણે ભારતમાં ક્રિકેટ ઠપ થઈ ગયું હતું, બીસીસીઆઈએ સૈયદ મુસ્તાક અલી ટી20 ક્રિકેટ ટુર્નામેન્ટ સાથે ડૉમેસ્ટિક ક્રિકેટની તો શરૂઆત કરી દીધી અને હવે ઇન્ટરનેશનલ ક્રિકેટનો દેશમાં પ્રારંભ થઈ રહ્યો છે.

કોરોનાકાળ બાદ દેશમાં ક્રિકેટ કેવું રમાશે અને તેનુ આયોજન કેવું હશે તે જોવાનું રહેશે તો સિરીઝની રીતે પણ આ ચાર ટેસ્ટ અત્યંત મહત્ત્વની છે, કેમકે આઈસીસી વર્લ્ડ ટેસ્ટ ચૅમ્પિયનશિપની ફાઇનલમાં પ્રવેશવા માટે ભારતે આ સિરીઝ જીતવી જરૂરી છે.

વર્લ્ડ ટેસ્ટ ચૅમ્પિયનશિપમાં ભારત અત્યારે મોખરે છે તો ન્યૂઝીલૅન્ડ બીજા ક્રમે છે અને ઑસ્ટ્રેલિયા તથા ઇંગ્લૅન્ડ ત્યાર પછીના ક્રમે છે.

ઇંગ્લૅન્ડે તાજેતરમાં જ શ્રીલંકા સામેની બે મૅચની સિરીઝ 2-0થી જીતીને પોતાની પૉઝિશન મજબૂત બનાવી છે.

જોકે તેમ છતાં ભારતની નજીક પહોંચવા માટે તેમણે આકરી મહેનત કરવી પડશે. તેઓ ભારત સામેની ચાર ટેસ્ટની આ સિરીઝ 4-0થી જીતે તો પણ તેમણે અન્ય પરિણામો પર આધાર રાખવો પડશે.

ઑસ્ટ્રેલિયા સામેની જીત એ તુક્કો નહોતો એવું સાબિત કરવું પડશે

ભારતીય ટીમના સુકાની વિરાટ કોહલી

હવે બંને ટીમની તાકાતની વાત કરીએ તો હાલના સંજોગોમાં જે રીતે ભારતે ફૉર્મ દાખવ્યું છે તે જોતાં ઇંગ્લૅન્ડ પાસે આ સિરીઝ કમસેકમ 4-0થી જીતવા જેટલી તો ક્ષમતા દેખાતી નથી, તેમ છતાં આ ટીમને નબળી આંકવાની ભૂલ પણ થઈ શકે તેમ નથી. 

ભારતે બેશક ઑસ્ટ્રેલિયાને તેની ધરતી પર હરાવ્યું છે. કાંગારુ ટીમમાં સ્ટીવ સ્મિથ અને ડેવિડ વોર્નર હતા. તેમનું બૉલિંગ આક્રમણ અત્યંત મજબૂત હતું.

પેટ કમિન્સ કે મિચેલ સ્ટાર્ક અને 100 ટેસ્ટના અનુભવી નાથાન લાયન રમતા હોય તે ટીમને હળવી આંકી શકાય નહીં તેમ છતાં ભારતે 2-1થી સિરીઝ...\nદસ્તાવેજની સમાન ભાષામાં સારાંશ:
ભારતીય ક્રિકેટ ટીમે તાજેતરમાં જ ઑસ્ટ્રેલિયા સામે શાનદાર સફળતા હાંસલ કરી હતી અને હવે તે ફરીથી આગામી સિરીઝ માટે સજ્જ થઈ ગઈ છે, ઑસ્ટ્રેલિયા સામે તો વિરાટ કોહલી રમ્યા નહોતા. તેમ છતાં ભારતે સફળતા હાંસલ  કરી હતી.